ანანა-გუნდა

ანანა-გუნდა (; Анана – დედა) — აფხაზური მითოლოგიის მიხედვით ნაყოფიერების, ნადირობისა და მეფუტკრეობის ქალღმერთი, ახალშობილთა მფარველი. 

აფხაზთა ტრადიციული რელიგიის მიხედვით, ანანა-გუნდა ხშირად ფუტკრის ფორმაშია წარმოდგენილი. ის იმ ადგილებში იმყოფება, სადაც ტყის ფუტკრები ბინადრობენ. მაგალითად, ასეთ ადგილად ითვლებოდა დიდი კლდე მდინარე გუმისთას ხეობაში, სოხუმის მახლობლად. ამ კლდის სახელია ანანათვარა ( — „ანანას ადგილი“). კლდე წმიდა ადგილად ითვლებოდა, ამიტომ მასზე ასვლა კატეგორიულად იკრძალებოდა. მითის თანახმად ანანა-გუნდას ნახვა მხოლოდ გამორჩეულ მონადირეებს შეეძლოთ.

 იხილეთ აგრეთვე 
 აფხაზური წარმართობა

 ლიტერატურა 
  «Мифологический словарь» მთ. რედ. ე. მელიტინსკი. - მოსკოვი: Советская энциклопедия, 1990 წ.- 672 გვ.
  «Мифы народов мира» რედ. ს. ტოკარევი. - მოსკოვი, Советская энциклопедия, 1987 წ. - ტ.1 - 671 გვ.

კატეგორია:აფხაზური წარმართობა